O‘zbekiston zamonaviy san’at muzeyi

Oʻzbekiston Zamonaviy sanʼat muzeyi (CAMUZ) – rasmlar galereyasi koʻrinishidagi noyob muzey. U 1983-yilda Urganch shahrida 1910-yilda qurilgan birinchi pochta binosida ochilgan. Muzey Oʻzbekiston Respublikasi Turizm va madaniy meros vazirligi huzuridagi Madaniy meros agentligining tarkibiy boʻlinmasi hisoblanadi. Tashkil topish tarixi Oʻzbekiston Zamonaviy sanʼat muzeyi (CAMUZ) – rasmlar galereyasi koʻrinishidagi noyob muzey. U 1983-yilda Urganch shahrida 1910-yilda qurilgan birinchi pochta binosida ochilgan. Muzey Oʻzbekiston Respublikasi Turizm va madaniy meros vazirligi huzuridagi Madaniy meros agentligining tarkibiy boʻlinmasi hisoblanadi. 2022-yil 14-yanvardan boshlab muzeyga Tashova Shirin Abdirapikovna rahbarlik qilib kelmoqda. Muzeyning faoliyati muzey kolleksiyasini saqlash va toʻldirish, zamonaviy sanʼatni va muzey toʻplamini ilmiy oʻrganish va targʻib qilish kabi maqsadlarga yoʻnaltirilgan. Bugungi kunda Oʻzbekiston zamonaviy sanʼat muzeyining taqdim etilgan eksponatlar bilan tanishish mumkin boʻlgan ikkita filiali ham mavjud: 1. Urganch shahridagi “Lazgi” muzeyi; 2. Urganch shahridagi hofiz Komiljon Otaniyozov uy-muzeyi; Muzeyning tavsifi Doimiy ekspozitsiyalarda tashrif buyuruvchilarga 1000 ga yaqin saralangan rangtasvir, grafika va haykaltaroshlik asarlari taqdim etilmoqda, ularning mualliflari Oʻzbekiston madaniy merosida iz qoldirgan turli maktab va yoʻnalishdagi 200 dan ortiq mashhur va mashhur boʻlmagan rassomlardir. Muzey eshiklari nafaqat Oʻzbekiston rassomlari, balki boshqa xalqlar va madaniyatlar sanʼati namoyandalari uchun ham ochiq. Bu yerda Yaponiya, Xitoy Xalq Respublikasi, Polsha, Shveysariya va boshqa davlatlar vakillari bilan hamkorlikda koʻrgazmalar oʻtkazilgan. Muzey 4 ta zaldan iborat: 1. Haykaltaroshlik zali; 2. Xorazm ustalari zali; 3. Grafika zali; 4. Zamonaviy sanʼat zali; Bu yerda har bir tashrif buyuruvchi oʻzining badiiy ehtiyojlarini qondira oladi. Shuningdek, muzeyda kim oshdi savdosi zali va tobora boyitilib borayotgan kutubxona ham mavjud. CAMUZ manbalarda 1. https://lex.uz/docs/3451889 2. https://lex.uz/ru/docs/5465578 3. http://www.camuz.uz